**Sabiedrības ar ierobežotu atbildību “Tukuma siltums”**

Reģ. Nr. 49203001267, juridiskā adrese: Asteru iela 6, Tukumā,

Tukuma novadā, LV-3101

**Ārkārtas dalībnieku sapulces**

**(vienīgā dalībnieka)**

**Lēmums Nr.4**

Sabiedrības ar ierobežotu atbildību “Tukuma siltums” (vienotais reģistrācijas Nr.49203001267; turpmāk – Sabiedrība) **dalībnieka sapulces datums 2024. gada 15. aprīlis**, zoom platformā - <https://us06web.zoom.us/j/81427003230?pwd=oH9cNHNthzmwzVy9mYPoREh8ZPXGXO.1>.

Sabiedrības parakstītais, apmaksātais pamatkapitāla lielums ir 2 847 393,00 EUR, balsstiesīgā pamatkapitāla lielums 2847393.

Sēdi atklāj un vada kapitāla daļu turētāja pārstāvis, vienīgais dalībnieks, kurš pārstāv 2847393 daļas, kas ir 100% balsstiesīgā pamatkapitāla: Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa.

Sēdi protokolē Tukuma novada pašvaldības iestādes “Pašvaldības administrācija” Juridiskās un personāla nodaļas jurists Ilze Blanka.

Sēdē piedalās:

- Sabiedrības valdes loceklis Gundars Kūla;

- Pašvaldības izpilddirektors Ivars Liepiņš;

- Tukuma novada pašvaldības iestādes “Pašvaldības administrācija” Audita un kontroles nodaļas vadītāja Inese Valtere.

Pamatojoties uz Sabiedrības 2024. gada 26. martā iesniegto 2023. gada pārskatu un Sabiedrības ar ierobežotu atbildību “REVIDENTS UN GRĀMATVEDIS” neatkarīgu revidentu ziņojumu (reģistrēts pašvaldībā ar Nr.TND/2-9.3/24/2527) un Sabiedrības valdes locekļa 2024. gada 5. aprīļa iesniegumu Nr.1-5/11 (reģistrēts pašvaldībā ar Nr.TND/1-34.2/24/2865), tiek noteikta šāda darba kārtība:

1. Par Sabiedrības vidēja termiņa darbības stratēģijas 2024.-2026. gadam apstiprināšanu.

2. Par Sabiedrības 2023. gada pārskata apstiprināšanu.

3. Par kredīta saņemšanu AS “SWEDBANK” traktortehnikas iegādei un Jaunpils pagasta, Levestes ciema katlu mājas – katla uzstādīšanai.

1.§.

**Par Sabiedrības vidēja termiņa darbības stratēģijas 2024.-2026. gadam apstiprināšanu**

Sabiedrība ir iesniegusi Sabiedrības vidēja termiņa darbības stratēģiju 2024.-2026. gadam, kura no Juridiskās nodaļas un Audita un kontroles nodaļas puses ir izskatīta, ievērojot Tukuma novada domes 2022. gada 27. aprīļa noteikumu Nr. 19 “Tukuma novada pašvaldības kapitālsabiedrību un kapitāla daļu pārvaldības kārtība” noteikto kārtību. Sabiedrība, izstrādājot vidēja termiņa darbības stratēģiju 2024.-2026. gadam, ir iekļāvusi Sabiedrības kapitāla daļu turētāja pārstāvja izvirzītos finanšu un nefinanšu mērķus.

Pamatojoties uz Publiskas personas kapitāla daļu un kapitālsabiedrību pārvaldības likuma 55. panta otro daļu, 66. panta pirmās daļas 12. punktu, Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa nolemj:

* 1. **Apstiprināt Sabiedrības vidēja termiņa darbības stratēģiju 2024.-2026. gadam (1.Pielikums)**.

2.§.

**Par Sabiedrības 2023. gada pārskata apstiprināšanu**

Pamatojoties uz Tukuma novada domes 2022. gada 27. aprīļa noteikumu Nr. 19 “Tukuma novada pašvaldības kapitālsabiedrību un kapitāla daļu pārvaldības kārtība” 12.1. punktu, Audita un kontroles nodaļas vadītāja Inese Valtere ir sagatavojusi Sabiedrības izvērtējumu par 2023. gadu, norādot šādu informāciju:

* Sabiedrības apmaksātais pamatkapitāls 2023. gada 31. decembrī ir 2 824 211 EUR, neto apgrozījums ir 4 081 221 EUR, sniegto pakalpojumu izmaksas ir 3 832 325 EUR, administrācijas izmaksas ir 211 104 EUR. Sabiedrības 2023. gada pārskata bilances kopsumma ir 6 191 153 EUR, ilgtermiņa aktīvi ir 4 911 488 EUR, apgrozāmie līdzekļi ir 1 279 665 EUR, tajā skaitā, krājumi ir 232 999 EUR, debitori ir 925 403 EUR, naudas līdzekļi 121 263 EUR. Sabiedrības pašu kapitāls ir 2 960 591 EUR un iepriekšējo gadu nesadalītā peļņa ir 96 105 EUR. Sabiedrība 2023. gadu ir noslēgusi ar 28 092 EUR pelņu;
* Sabiedrības 2023. gada finansiālās darbības rezultāts, salīdzinot ar 2022. gadu, ir palielinājies par 276 909 EUR, tas ir, no zaudējumiem 248 817 EUR apmērā 2022. gadā uz 28 092 EUR peļņu 2023. gadā. Pēc mainīgajām un aizvien pieaugošajām energoresursu cenām 2022. gadā, 2023. gadā resursu cenas nostabilizējās un arī samazinājās, kas ļāva Sabiedrībai piemērot zemākus tarifus regulējamo nozaru pakalpojumiem;
* neto apgrozījums, salīdzinot ar 2022. gadu, ir palielinājies par 991 546 EUR jeb 32,09%, kas skaidrojams ar ražošanas apjoma palielināšanos. 2023. gadā Sabiedrībai ir palielinājusies arī apkalpes teritorija, jo pakalpojumi tiek sniegti arī Smārdes pagasta Raudas ciemā un Lapmežciemā;
* pārdotās produkcijas ražošanas izmaksas, salīdzinot ar 2022. gadu, ir palielinājušās par 717 706 EUR jeb 23,04%. Lielākie pieaugumi šajā pozīcijā ir preču un materiālu iepirkšanas un piegādes izdevumiem, kas palielinājušās par 594 838 EUR jeb 45,18%, un iepirktās elektroenerģijas izmaksām, kas ir palielinājušās par 107 539 EUR jeb 15,58%;
* salīdzinot ar 2022. gadu, ir palielinājies aktīvu apjoms Sabiedrībā – par 211 195 EUR jeb 3,53%, kas, galvenokārt, saistīts ilgtermiņa ieguldījumu palielinājumu. Apgrozāmo līdzekļu apjoms ir palielinājies par 70 151 EUR jeb 5,80%, kas, galvenokārt, saistīts ar debitoru apjoma pieaugumu par 161 713 EUR jeb 21,18%. Kopējais kreditoru apjoms, salīdzinot ar 2022. gadu, ir samazinājies par 57 424 EUR jeb 1,75%, kas, galvenokārt, ir saistīts ar ilgtermiņa kreditoru apjoma samazinājumu par 263 004 EUR jeb 12,48%;
* Sabiedrības kopējās likviditātes rādītājs 2023. gadā ir 0,92%, absolūtā likviditāte ir 0,76%, rentabilitātes (ROA) rādītājs ir 0,45%, pašu kapitāla atdeve (ROE) ir 0,95%, neto peļņas rentabilitāte ir 0,69%, saistību īpatsvars bilancē ir 52,18%, parāds pret pašu kapitālu ir 1,09, ilgtermiņa aktīvi pret pašu kapitālu ir 1,66, pašu kapitāla īpatsvars bilancē ir 0,48%, bet brīvie apgrozāmie līdzekļi ir (-) 105 737 EUR.

|  |  |  |  |
| --- | --- | --- | --- |
| Mērķis | Sasniedzamais rezultāts  2023. gadā | 2023. gada faktiskā izpilde | Kritērija novērtējums |
| kopējā likviditāte virs 1% | 1% | 0,92% | Kopējā likviditāte raksturo spēju jebkurā laikā dzēst īstermiņa saistības. Ja koeficients samazinās zem 1%, parādās risks, ka uzņēmumam varētu rasties problēmas savu īstermiņa saistību kārtošanai. Salīdzinot ar 2022. gadu, Sabiedrības kopējā likviditāte ir samazinājusies par 0,10, sasniedzot 0,92%. 2023. gads kopumā parāda, ka Sabiedrībai bija samazinājušās spējas tikt galā ar savām īstermiņa saistībām. |
| absolūtā likviditāte virs 1% | 1% | 0,76% | Ar šī koeficienta palīdzību tiek veikts daudz stingrāks īstermiņa likviditātes risks, jo tas izslēdz dažus no apgrozāmajiem līdzekļiem - krājumus, kurus ne vienmēr var viegli pārvērst naudas līdzekļos. Krājumi ir visnelikvīdākais apgrozāmo līdzekļu postenis. Ja koeficients samazinās zem 1%, parādās risks, ka uzņēmumam varētu rasties problēmas savu īstermiņa saistību kārtošanai. Zems koeficients liecina, ka pārāk daudz līdzekļu ir ieguldīts krājumos. Lai gan kopējais krājumu apjoms 2023. gadā ir samazinājies par 25 940 EUR, salīdzinot ar 2022. gadu, kopējā absolūtā likviditāte ir samazinājusies par 0,05, kas norāda, ka tomēr Sabiedrībai palielinājās risks tikt galā ar savām īstermiņa saistībām. |
| brīvie apgrozāmie līdzekļi |  | -105 737 | Brīvie apgrozāmie līdzekļi ir tādi uzņēmuma līdzekļi, kurus var ieguldīt. Šim rādītājam jābūt sabalansētam, jo, ja šis rādītājs ir pārāk mazs, tas nozīmē, ka uzņēmumam ir pārāk maz brīvie līdzekļi, toties pārāk liels šis rādītājs nozīmē, ka uzņēmums neefektīvi izmanto savus brīvos līdzekļus. Pārāk mazs brīvo apgrozāmo līdzekļu apjoms liecina par uzņēmuma nespēju kārtot īstermiņa saistības. Sabiedrības 2023. gada brīvie finanšu līdzekļi ir -105 737 EUR, kas liecina, ka Sabiedrībai bija grūtības segt īstermiņa saistības. Salīdzinot ar 2022. gadu, brīvo apgrozāmo līdzekļu iztrūkums ir palielinājies par 135 429 EUR. |
| Aktīvu atdeve jeb rentabilitāte (ROA) (%) |  | 0,45% | Aktīvu rentabilitāte ir viens no svarīgākajiem rādītājiem, kas parāda uzņēmuma konkurētspēju, kā arī ļauj uzzināt, vai uzņēmums efektīvi izmanto savus aktīvus. 2023. gadā Sabiedrības aktīvu atdeve ir 0,45%. Salīdzinot ar 2022. gadu, aktīvu atdeve ir palielinājusies par 4,61. Tas nozīmē, ka Sabiedrība 2023. gadā ir veikusi ieguldījumus aktīvos, kas dotu iespēju nākotnē gūt peļņu no šiem aktīviem. |
| Pašu kapitāla atdeve jeb rentabilitāte (ROE) (%) |  | 0,95% | Pašu kapitāla atdeve jeb rentabilitāte (ROE) parāda, cik efektīvi tiek izmantots tas kapitāls, ko investējuši uzņēmuma īpašnieki. No ieguldījumu viedokļa šis ir viens no svarīgākajiem rādītājiem, jo parāda, cik nopelnīs no katra ieguldītā EUR. Sabiedrības 2023. gadā pašu kapitāla atdeve bija 0,95%, kas, salīdzinot ar 2022. gadu, ir palielinājusies par 10,19, kas norāda uz to, ka problēmas finanšu plūsmā un ilgtermiņa stabilitātē ir samazinājušās. |
| Neto peļņas rentabilitāte (%) |  | 0,69% | Ļoti svarīgs faktisko rezultātu rādītājs, atspoguļo ne tikai pamatdarbības efektivitāti, bet arī kapitāla struktūras ietekmi uz uzņēmuma finanšu rezultātiem. Neto peļņas rentabilitāte rāda, kādu peļņu uzņēmums guvis par neto apgrozījuma vienību. Sabiedrības 2023. gadā neto peļņas rentabilitāte bija 0,69%, kas, salīdzinot ar 2022. gadu, ir palielinājusies par 8,74. Tas nozīmē, ka katra apgrozījuma vienība radīja Sabiedrībai 0,69% peļņu, atšķirībā no 2022. gada, kad viena apgrozījuma vienība radīja Sabiedrībai 8,05% zaudējumu. |
| Saistību īpatsvars bilancē (%) | 40% | 52,18% | Normāls līmenis ir ap 40%. Jo zemāks rādītājs, jo mazāk uzņēmums ir atkarīgs no ārējiem finansēšanas avotiem un brīvāk var rīkoties ar saviem līdzekļiem. Augsts rādītājs norāda par lielu aizņemto līdzekļu summu, tātad arī par lieliem procentu maksājumiem. Salīdzinot ar 2022. gadu, Sabiedrības saistību īpatsvars bilancē ir samazinājies par 2,80, kas ir saistīts ar aizņēmumu atmaksu. |
| Parāds pret pašu kapitālu (koef.) | 0,7 | 1,09 | Raksturo uzņēmuma finansiālo neatkarību. Parāda, cik daudz uzņēmums ir piesaistījis ārējos līdzekļus, lai finansētu savus aktīvus. Nozīme ir tad, ja koeficients nepārsniedz 0,7. Pārsniegums nozīmē atkarību no ārējiem avotiem, tādējādi uzņēmums zaudē finansiālo stabilitāti. Salīdzinot ar 2022. gadu, Sabiedrības parāds pret pašu kapitālu ir samazinājies par 0,13, kas norāda, ka Sabiedrības atkarība no ārējiem finansējuma avotiem samazinās. |
| Ilgtermiņa aktīvi pret pašu kapitālu (koef.) |  | 1,66 | Ilgtermiņa ieguldījumus ir jāfinansē no pašu kapitāla. Tā kā pašu kapitāls ir uzņēmuma rīcībā uz neierobežotu laiku, tāpēc ar to ir jāfinansē ilgtermiņa ieguldījumi. Ja pašu kapitāls ir mazāks nekā ilgtermiņa ieguldījumu summa, tas nozīmē, ka pašu kapitāls nesedz visus ilgtermiņa ieguldījumus. Tas liecina par racionālu pašu kapitāla izmantošanu. Sabiedrības ilgtermiņa ieguldījumu summa 2023. gadā ir lielāka kā pašu kapitāla summa (ilgtermiņa ieguldījumi ir 4 911 488 EUR, bet pašu kapitāls ir 2 960 591 EUR), kas liecina par racionālu pašu kapitāla izmantošanu Sabiedrībā. Salīdzinot ar 2022. gadu, koeficients ir samazinājies par 0,11. |
| Pašu kapitāla īpatsvars bilancē (%) | 0,6 | 0,48% | Koeficientam nepieciešams būt aptuveni 0,6. Šāds rādītājs raksturo stabilu uzņēmuma finanšu struktūru. 2023. gadā koeficients ir 0,48%, un, salīdzinot ar 2022. gadu, koeficients ir palielinājies par 0,03, kas liecina, ka Sabiedrības finansiālā situācija uzlabojas. |

* Sabiedrība ir iesniegusi dalībniekiem Sabiedrības 2023. gada finanšu pārskatu, pievienojot zvērināta revidenta atzinumu. Papildus jau finanšu pārskatā sniegtajiem skaidrojumiem Sabiedrība sniedz informāciju peļņas vai zaudējumu aprēķinā un bilancē norādītajiem atlikumiem, kas pārsniedz noteikto būtiskuma līmeni, tas ir, vienlaicīgi izpildās nosacījums +/- 10% un +/- 5 000 EUR.

|  |  |  |  |  |  |
| --- | --- | --- | --- | --- | --- |
| PEĻŅAS VAI ZAUDĒJUMU APRĒĶINS | 2023 | 2022 | Starpība (EUR) | Starpība (%) | Piezīmes |
| Neto apgrozījums | 4081221,00 | 3089675,00 | 991546,00 | 32,09 | Palielinājies ražošanas apjoms, līdz ar to arī apgrozījums. |
| Pārdotās produkcijas ražošanas izmaksas | -3832325,00 | -3114619,00 | 717706,00 | 23,04 |  |
| preču un materiālu iepirkšanas un piegādes izdevumi | -1911318,00 | -1316480,00 | 594838,00 | 45,18 | Izdevumu palielinājums, jo papildus nākušas klāt Lapmežciema katlu māja un Raudas katlu māja, kur nepieciešami papildus remonta izdevumi pakalpojumu kvalitatīvai sniegšanai. |
| personāla atalgojuma izmaksas | -382686,00 | -387406,00 | -4720,00 | -1,22 |  |
| personāla VSAOI izmaksas | -88911,00 | -89678,00 | -767,00 | -0,86 |  |
| iemaksas 3.pensiju līmenī | -6792,00 | -7092,00 | -300,00 | -4,23 |  |
| saimnieciskās darbības izmaksas | -36192,00 | -73635,00 | -37443,00 | -50,85 | Finanšu līdzekļu samazinājums, līdz ar to arī mazāk tiek veikti dažādi izdevumi. |
| pamatlīdzekļu un nemateriālo ieguldījumu vērtības nolietojums | -348603,00 | -351441,00 | -2838,00 | -0,81 |  |
| elektroenerģijas izmaksas | -169874,00 | -162923,00 | 6951,00 | 4,27 |  |
| iepirktās siltumenerģijas izmaksas | -797937,00 | -690398,00 | 107539,00 | 15,58 | Palielinājušās iepirktā siltuma izmaksas, jo no pagājušā gada tiek iepirkts siltums arī Jauntukuma mikrorajonā, Tukumā. |
| dabas resursu nodoklis un sabiedrisko pakalpojumu regulators | -9772,00 | -9330,00 | 442,00 | 4,74 |  |
| ūdens izmaksas | -4361,00 | -3596,00 | 765,00 | 21,27 |  |
| remontdarbu izmaksas | -14409,00 | -11166,00 | 3243,00 | 29,04 |  |
| saņemto ārējo pakalpojumu izmaksas | -60170,00 | -10301,00 | 49869,00 | 484,12 | Palielinājies ražošanas apjoms, līdz ar to arī dažādas izmaksas. |
| nekustamā īpašuma nodoklis | -1300,00 | -1173,00 | 127,00 | 10,83 |  |
| Administrācijas izmaksas | -211104,00 | -176590,00 | 34514,00 | 19,54 |  |
| personāla atalgojuma izmaksas | -143344,00 | -119055,00 | 24289,00 | 20,40 | Pamatojoties uz veiktajām izmaiņām gan pakalpojumu sniegšanas teritorijā, gan attiecīgi amatu sarakstā, palielinājušās izmaksas darbinieku atlīdzībai. |
| personāla VSAOI izmaksas | -33232,00 | -27554,00 | 5678,00 | 20,61 | Pamatojoties uz veiktajām izmaiņām gan pakalpojumu sniegšanas teritorijā, gan attiecīgi amatu sarakstā, palielinājušās izmaksas darbinieku atlīdzībai un attiecīgi VSAOI. |
| iemaksas 3.pensiju līmenī | -4320,00 | -4320,00 | 0,00 | 0,00 |  |
| gada pārskata un revīzijas izdevumi | -2500,00 | -3200,00 | -700,00 | -21,88 |  |
| sakaru izdevumi | -1526,00 | -3306,00 | -1780,00 | -53,84 |  |
| biroja uzturēšanas, sakaru un komandējuma izdevumi | -20323,00 | -12722,00 | 7601,00 | 59,75 | Mainīta materiālu uzskaites kārtība, līdz ar to palielinājušies izdevumi (krājumu un inventāra uzskaite). |
| Valsts kases un bankas apkalpošanas maksa | -5859,00 | -6433,00 | -574,00 | -8,92 |  |
| Pārējie saimnieciskās darbības ieņēmumi | 322848,00 | 108684,00 | 214164,00 | 197,05 |  |
| ieņēmumi par pārējiem pakalpojumiem | 15814,00 | 11722,00 | 4092,00 | 34,91 |  |
| nākamo periodu ieņēmumi (ES KF) iekļauti pārskata gada ieņēmumos | 96204,00 | 95911,00 | 293,00 | 0,31 |  |
| ieņēmumi no PL pārdošanas | 6942,00 | 446,00 | 6496,00 | 1456,50 | Pārskata periodā realizēti (atsavināti) 3 transporta līdzekļi un piekabe. |
| ieņēmumi no šaubīgo debitoru apmaksas | 419,00 | 605,00 | -186,00 | -30,74 |  |
| ieņēmumi (no PSIA Krants pārņemšanas ieņēmumi) | 203056,00 | 0,00 | 203056,00 | 100,00 | Papildus ieņēmumi saistībā ar PSIA Krants reorganizāciju. |
| citi ieņēmumi | 413,00 | 0,00 | 413,00 | 100,00 |  |
| Pārējās saimnieciskās darbības izmaksas | -279382,00 | -147671,00 | 131711,00 | 89,19 |  |
| norēķini ar darbiniekiem un VSAOI | -579,00 | 0,00 | 579,00 | 100,00 |  |
| zaudējumi no valūtas pirkšanas | 0,00 | -468,00 | -468,00 | -100,00 |  |
| neto zaudējumi no valūtas kursa svārstībām | 0,00 | -9777,00 | -9777,00 | -100,00 | 2022. gadā tika veikta Sabiedrības saņemtā aizņēmuma pamatsummas konvertācija no USD uz EUR. |
| materiālu iepirkšanas izmaksas un elektrība pārējiem pakalpojumiem | -11475,00 | -7997,00 | 3478,00 | 43,49 |  |
| pamatlīdzekļu vērtības nolietojums ES KF finansētiem pamatlīdzekļiem | -93160,00 | -93160,00 | 0,00 | 0,00 |  |
| komisijas atlīdzība par maksājumu iekasēšanu | -13404,00 | -32206,00 | -18802,00 | -58,38 | Samazināta komisijas maksa 1,5% uz 0,5%. |
| citas izmaksas | -5037,00 | -4063,00 | 974,00 | 23,97 |  |
| izdevumi (no PSIA Krants pārņemšanas izdevumi) | -155727,00 | 0,00 | 155727,00 | 100,00 | Papildus izdevumi saistībā ar PSIA Krants reorganizāciju. |
| Procentu maksājumi un tamlīdzīgas izmaksas | -52960,00 | -8052,00 | 44908,00 | 557,72 | Saistībā ar ECB likmju maiņu, palielinājušies izdevumi aizdevumu pamatsummu procentu maksājumiem. |
| Uzņēmumu ienākuma nodoklis par pārskata gadu | -206,00 | -244,00 | -38,00 | -15,57 |  |
| Pārskata gada peļņa vai zaudējumi | 28092,00 | -248817,00 | 276909,00 |  |  |
|  |  |  |  |  |  |
| BILANCE | 2023 | 2022 | Starpība (EUR) | Starpība (%) | Piezīmes |
| Nekustamie īpašumi | 2954595,00 | 2906310,00 | 48285,00 | 1,66 |  |
| Ilgtermiņa ieguldījumi nomātajos pamatlīdzekļos | 145488,00 | 0,00 | 145488,00 | 100,00 | Veikti ieguldījumi pārņemtajā Raudas katlu mājā, lai varētu sniegt siltumapgādes pakalpojumus. |
| Tehnoloģiskās iekārtas un ierīces | 1808649,00 | 1751376,00 | 57273,00 | 3,27 |  |
| Pārējie pamatlīdzekļi un inventārs | 2554,00 | 2383,00 | 171,00 | 7,18 |  |
| Pamatlīdzekļu izveidošana un nepabeigto celtniecības objektu izmaksas | 202,00 | 110375,00 | -110173,00 | -99,82 | Pārskata periodā nodota ekspluatācijā Pūres katlu māja. |
| Izejvielas, pamatmateriāli un palīgmateriāli | 232999,00 | 258939,00 | -25940,00 | -10,02 | Samazinājusies šķeldas iepirkumu cena, līdz ar to arī krājumu atlikums. |
| Pircēju un pasūtītāju parādi | 822866,00 | 724283,00 | 98583,00 | 13,61 |  |
| pircēju un pasūtītāju parādi | 839004,00 | 746626,00 | 92378,00 | 12,37 | Debitoru skaita palielinājums, jo palielinājusies Sabiedrības sniegto pakalpojumu teritorija. |
| uzkrājumi nedrošiem parādiem | -16138,00 | -22343,00 | 6205,00 | -27,77 | Norakstīti SIA Tukuma nami (apsaimniekotājs) bezcerīgie parādi. |
| Saistīto sabiedrību parādi | 91295,00 | 30568,00 | 60727,00 | 198,66 | 2022. gada decembrī tika dzēsts no Tukuma novada pašvaldības saņemtais avansa maksājums. |
| Citi debitori | 3540,00 | 3527,00 | 13,00 | 0,37 |  |
| Nākamo periodu izmaksas | 7702,00 | 5312,00 | 2390,00 | 44,99 |  |
| Nauda | 121263,00 | 186885,00 | -65622,00 | -35,11 | Palielinājies debitoru atlikums, kas attiecīgi samazina naudas līdzekļu atlikumu. |
| Pamatkapitāls | 2824211,00 | 2595867,00 | 228344,00 | 8,80 |  |
| Pārējās rezerves | 12183,00 | 102373,00 | -90190,00 | -88,10 | 102 373 EUR ir reinvestēts pamatlīdzekļu iegādei, 12 183 EUR ir pārņemts PSIA Krants - ilgtermiņa ieguldījumu pārvērtēšanas rezerve. |
| Iepriekšējo gadu nesadalītā peļņa/nesegtie zaudējumi | 96105,00 | 242549,00 | 146444,00 | -60,38 |  |
| Pārskata gada nesadalītā peļņa/nesegtie zaudējumi | 28092,00 | -248817,00 | 276909,00 |  |  |
| Aizņēmumi no kredītiestādēm (ilgt.) | 73341,00 | 188094,00 | -114753,00 | -61,01 | Pārgrāmatota ilgtermiņa aizņēmumu īstermiņa daļa uz īstermiņa saistībām. |
| Citi aizņēmumi (ilgt.) | 964288,00 | 1016629,00 | -52341,00 | -5,15 |  |
| Nākamo periodu ieņēmumi (ilgt.) | 807531,00 | 903441,00 | -95910,00 | -10,62 | Pārgrāmatota ilgtermiņa saistību daļa uz īstermiņa saistībām. |
| Aizņēmumi no kredītiestādēm (īsterm.) | 114360,00 | 136601,00 | -22241,00 | -16,28 | Pārgrāmatota ilgtermiņa aizņēmumu īstermiņa daļa uz īstermiņa saistībām, kā arī izmaksāts iepriekš saņemtais aizņēmums no AS SWEDBANK. |
| Citi aizņēmumi (īsterm.) | 188742,00 | 178825,00 | 9917,00 | 5,55 |  |
| No pircējiem saņemtie avansi | 267989,00 | 251394,00 | 16595,00 | 6,60 |  |
| Parādi piegādātājiem un darbuzņēmējiem | 493562,00 | 353315,00 | 140247,00 | 39,69 | Palielinājies debitoru atlikums, kas attiecīgi samazina naudas līdzekļu atlikumu, līdz ar to samazinājusies naudas plūsma, lai varētu veikt piegādātāju rēķinu apmaksu. |
| Nodokļi un sociālās apdrošināšanas maksājumi | 76924,00 | 58128,00 | 18796,00 | 32,34 |  |
| uzņēmumu ienākuma nodoklis | 26,00 | 13,00 | 13,00 | 100,00 |  |
| pievienotās vērtības nodoklis | 43346,00 | 26989,00 | 16357,00 | 60,61 | Tā kā ir palielinājies realizācijas apjoms, ir palielinājies ar par pakalpojumu aprēķinātais pievienotās vērtības nodoklis. |
| sociālās iemaksas | 21058,00 | 19822,00 | 1236,00 | 6,24 |  |
| iedzīvotāju ienākuma nodoklis | 10957,00 | 9746,00 | 1211,00 | 12,43 |  |
| uzņēmējdarbības riska nodeva | 15,00 | 15,00 | 0,00 | 0,00 |  |
| dabas resursu nodoklis | 1522,00 | 1543,00 | -21,00 | -1,36 |  |
| Pārējie kreditori | 40049,00 | 38665,00 | 1384,00 | 3,58 |  |
| Nākamo periodu ieņēmumi (īsterm.) | 96120,00 | 95911,00 | 209,00 | 0,22 |  |
| Uzkrātās saistības | 107656,00 | 66983,00 | 40673,00 | 60,72 |  |
| izdevumi, kas attiecas uz pārskata periodu, bet par kuriem saņemti nākamajā gadā | 64141,00 | 35293,00 | 28848,00 | 81,74 | Palielinājušies maksājumi AS Latvenergo un SIA Plieņa dzirnavas. |
| uzkrātās saistības darbinieku neizmantotajiem atvaļinājumiem | 30634,00 | 29867,00 | 767,00 | 2,57 |  |
| uzkrātie aizņēmuma procenti (Valsts Kase) | 12881,00 | 1823,00 | 11058,00 | 606,58 | Saistībā ar ECB likmju maiņu, palielinājušies izdevumi aizdevumu pamatsummu procentu maksājumiem. |
| Bilances kopsumma | 6191153,00 | 5979958,00 | 211195,00 | 3,53 |  |

* Sabiedrības zvērināta revidenta Sabiedrības ar ierobežotu atbildību “REVIDENTS UN GRĀMATVEDIS” neatkarīgu revidentu ziņojumā Sabiedrības dalībniekiem sniegts atzinums, ka pievienotais finanšu pārskats sniedz patiesu un skaidru priekšstatu par Sabiedrība ar ierobežotu atbildību “Tukuma siltums” finansiālo stāvokli 2023. gada 31. decembrī un par tās darbības finanšu rezultātiem gadā, kas noslēdzās 2023. gada 31. decembrī, saskaņā ar Latvijas Republikas Gada pārskatu un konsolidēto gada pārskatu likumu (“Gada pārskatu un konsolidēto gada pārskatu likums”);
* ņemot vērā to, ka Sabiedrība 2023. gadu ir noslēgusi ar peļņu 28 092 EUR apmērā, nepieciešams pieņemt lēmumu par peļņas izlietojumu, proti, peļņu ieguldīt Sabiedrības attīstībā, norādot konkrētu mērķi (atbilstoši Sabiedrības stratēģijā noteiktajam).

Pamatojoties uz Audita un kontroles nodaļas vadītājas Ineses Valteres sagatavoto Sabiedrības izvērtējumu par 2023. gadu, Publiskas personas kapitāla daļu un kapitālsabiedrību pārvaldības likuma 54. un 66. panta pirmās daļas 1. punktu, tikai dalībnieku sapulcei ir tiesības pieņemt lēmumus par sabiedrības gada pārskata apstiprināšanu, un Tukuma novada domes 2022. gada 27. aprīļa noteikumu Nr.19 “Tukuma novada pašvaldības kapitālsabiedrību un kapitāla daļu pārvaldības kārtība” 19.4. punktu,valde, 5 (piecu) darba dienu laikā pēc auditēta gada pārskata apstiprināšanas, bet ne vēlāk kā līdz kārtējā gada 20. martam, nosūta elektroniski parakstītu auditētu gada pārskatu, tam pievienojot izziņu par kapitālsabiedrības iepriekšējā pārskata gada peļņu vai zaudējumiem [..], Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa nolemj **nolemj**:

**2.1. APSTIPRINĀT Sabiedrības 2023. gada pārskatu (2.pielikums) ar tam pievienoto pielikumu neatkarīgā revidenta ziņojums (3. pielikums).**

**2.2. UZDOT Tukuma novada pašvaldības iestādes “Pašvaldības administrācija” Juridiskās nodaļas juristei Ilze Blankai gatavot lēmumprojektu uz aprīļa Finanšu komiteju par Sabiedrības peļņas 28 092,00 EUR izlietošanu, proti, novirzīt to katlu mājas Lapmežciema ciemā, Lapmežciema pagastā, Tukuma novadā, siltumtrases rekonstrukcijai līdz 200 m ar mērķi samazināt siltumtrases ekspluatācijas risku un zudumus par 3 %** **saskaņā ar Tukuma novada domes 2020. gada 25. marta noteikumu Nr.6 “Kapitālsabiedrībās, kurās Tukuma novada Domei ir izšķirošā ietekme, dividendēs izmaksājamās peļņas daļas noteikšanas un izmaksāšanas kārtība” 13. punktā noteikto.**

3.§.

**Par kredīta saņemšanu AS “SWEDBANK” traktortehnikas iegādei**

**un Jaunpils pagasta, Levestes ciema katlu mājas – katla uzstādīšanai**

Sabiedrība 2024. gada 5. aprīlī iesniedza iesniegumu Nr.1-5/11 (reģistrēts pašvaldībā ar Nr.TND/1-34.2/24/2865), kurā Sabiedrība lūdz dalībnieku sapulces piekrišanu saņemt AS “SWEDBANK” kredītu traktortehnikas iegādei un Jaunpils pagasta, Levestes ciema katlu mājas katla uzstādīšanai.

Kapitāla daļu turētāja pārstāvis konstatē, ka ar Sabiedrības:

* 2024. gada 14. februāra dalībnieku sapulces lēmumu Nr.3, 2.1. punktu, ir apstiprināts Sabiedrības iepirkumu plāns 2024. gadam, kurā ir iekļauts traktora – universāls iegāde par paredzamo summu 150 000 EUR apmērā;
* Vidēja termiņa darbības stratēģijā 2024.-2026. gadam kā nefinanšu mērķis ir noteikts - Katlu māja Levestes ciems, Jaunpils pagasts, Tukuma novads, kurā plānotā darbība ir Katlu mājas rekonstrukcija (apkures sistēmas nomaiņa) ar sasniedzamo rezultātu - efektīvāks tehnoloģiskais process.

Ņemot vērā minēto un pamatojoties uz Sabiedrības statūtu 3.3.1. punktu, Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa:

3.1. **PIEKRĪT Sabiedrībai uzņemties papildus finanšu saistības AS “SWEDBANK”, noformējot kredītlīniju 150 000 EUR apmērā traktortehnikas iegādei un Jaunpils pagasta, Levestes ciema katlu mājas katla uzstādīšanai, ar atmaksas termiņu 1 gads;**

3.2. **Ņemot vērā papildus izdevumus procentu maksājumiem, UZDOD Sabiedrības valdes loceklim veikt grozījumus Sabiedrības 2024. gada budžetā.**

Kapitāla daļu turētāja pārstāvis -

Tukuma novada pašvaldības izpilddirektora vietniece

administratīvajos un kapitālsabiedrības jautājumos B.Pļaviņa